**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 06 /03/2024**

**Αριθ. Πρωτ. 4367**

**ΑΠΟΣΠΑΣΜΑ**

# Από το πρακτικό της αριθμ. 5ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 67**

**Παραλαβή της υπ΄ αριθμό 10/20-02-2024 Τεχνικής Μελέτης για το έργο με τίτλο «Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων.**

Στη Λιβαδειά σήμερα 4η Μαρτίου 2024 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 3945/29-02-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Παπαβασιλείου Αικατερίνη

2. Καφρίτσας Δημήτριος (αν/κό μέλος κ. Τουμαρά Βασιλείου)

3. Αγνιάδης Παναγιώτης

4. Καλλιαντάσης Χρήστος

5. Μίχας Δημήτριος

6. Ταγκαλέγκας Ιωάννης (προσήλθε στο 5ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε υπόψη των μελών την υπ΄αριθμ. πρωτ. 3846/28-02-2024 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Στα πλαίσια του Κωδικού Πρόσκλησης: ΠΕΡΙΒΑΛΛΟΝΤΙΚΟ ΙΣΟΖΥΓΙΟ – 2023-2024 με αριθμό Πρωτ. 2502/26-04-2023 (ΑΔΑ; Ψ5Γ746Ψ844-5ΨΡ) για υποβολή προτάσεων στον Άξονα Προτεραιότητας (Α.Π. 2) «Αστική Αναζωογόνηση & Λοιπές δράσεις Περιβαλλοντικού Ισοζυγίου» του Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ»,**στο Μέτρο 2. «Παρεμβάσεις στον αστικό χώρο» και στη δράση 2.4 «Αισθητική, λειτουργική, περιβαλλοντική αναβάθμιση, διεύρυνση ,ανακατασκευή, πεζοδρόμων και πεζοδρομίων ή και δημιουργία νέων» για δημιουργία δικτύου κίνησης πεζών με πρόνοια και για εμποδιζόμενα άτομα, σε κάθε περίπτωση λαμβάνοντας υπόψη τις αρχές του βιοκλιματικού σχεδιασμού» η Τεχνική Υπηρεσία του Δήμου Λεβαδέων εκπόνησε την υπ΄ αριθμόν 10/20-02-2024 Τεχνική Μελέτη με τίτλο:* ***«Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων»****.*

***Στόχος και περιεχόμενο της μελέτης***

*Η μελέτη έχει ως στόχο*

* *τη δημιουργία δικτύου κίνησης πεζών με πρόνοια και για εμποδιζόμενα άτομα, σε κάθε περίπτωση λαμβάνοντας υπόψη τις αρχές του βιοκλιματικού σχεδιασμού σε οδούς του Δήμου Λεβαδέων*
* *την βέλτιστη εξασφάλιση της προσβασιμότητας και προσπελασιμότητας για όλες τις ευαίσθητες κοινωνικές ομάδες*
* *την βιοκλιματική αναβάθμιση του υπαίθριου χώρου έτσι ώστε να συμβάλλει ουσιαστικά και στη βελτίωση του μικροκλίματος της γύρω περιοχής*
* *την ύπαρξη ανεμπόδιστης και ασφαλής κίνησης ΑμΕΑ με ζώνη όδευσης τυφλών σε όλο το μήκος του πεζοδρομίου και την υποβίβασή του με ράμπες πρόσβασης*

***Αντικείμενο της μελέτης είναι****:*

* *η ανάπλαση των πεζοδρομίων τμήματος της οδού Δημάρχου Χρήστου Παλαιολόγου από την συμβολή της με την οδό Έρκυνας έως την συμβολή της με την οδό Ορχομενού (βόρεια πλευρά) και από την συμβολή της με την οδό Έρκυνας έως την οδό Επτανήσου (νότια πλευρά) με σκοπό την αισθητική και λειτουργική αναβάθμισή της, για τη δημιουργία δικτύου κίνησης πεζών, που στοχεύει στην περιβαλλοντική αναβάθμιση της περιοχής πρός όφελος του φυσικού και οικιστικού περιβάλλοντος**.*
* *Η δημιουργία νέων πεζοδρομίων σε τμήμα της οδού Έρκυνας από την συμβολή της με την οδό Δημάρχου Χρ. Παλαιολόγου έως την συμβολή της με την οδό Σοφοκλέους (ανατολικά του ποταμού Έρκυνας)*
* *Η δημιουργία νέου πεζοδρομίου σε τμήμα της οδού ΕΛ. Γονη από την συμβολή της με την οδό Δημάρχου Χρ. Παλαιολόγου έως την συμβολή της με την οδό Σοφοκλέους (και στις δύο πλευρές του οδοστρώματος)*
* *Η δημιουργία νέου πεζοδρομίου σε τμήμα της οδού Σοφοκλέους από την συμβολή της με την οδό Ελ. Γονη και σε μήκος 12μ. δυτικά της .*

***Βασικές αρχές σχεδίασης***

*Οι βασικές αρχές σχεδίασης των πεζοδρομίων καλύπτουν τις απαιτούμενες από την νομοθεσία προδιαγραφές, όπως ορίζονται με το ΦΕΚ 62138/07.12.2022: ‘’ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία των πεζών’’*

*Για την υλοποίηση του έργου θα πραγματοποιηθούν οι κάτωθι εργασίες:*

# ***ΠΕΡΙΓΡΑΦΗ ΕΡΓΑΣΙΩΝ ΟΔΟΠΟΙΪΑΣ***

*-Καθαίρεση ασφαλτοτάπητα, σκυροδεμάτων, πλακών πεζοδρομίων, κρασπεδόρειθρων*

*-Τοποθέτηση νέων κρασπέδων και κατασκευή νέων ρείθρων, για την δημιουργία νέων πεζοδρομίων*

*-Κατασκευή ραμπών με κατάλληλες κλίσεις για προσβασιμότητα ΑμΕΑ.*

*-Επιστρώσεις των πεζοδρομίων με ψυχρά υλικά επί καταλλήλου υποδομής και τοποθέτηση επ΄ αυτών ειδικών πλακών όδευσης τυφλών.*

*-Τοποθέτηση κρασπέδων για τη δημιουργία χώρων πρασίνου επί των πεζοδρομίων*

*-Τοποθέτηση πινακίδων σήμανσης και διαγράμμιση διαβάσεων στο οδόστρωμα ασφάλτου*

*-Τοποθέτηση προκατασκευασμένων φρεατίων προκειμένου να συνδεθούν με υφιστάμενο δίκτυο ομβρίων και κατασκευή φρεατίων από σκυρόδεμα.*

*- Δημιουργία διαβάσεων πεζών με χρωματισμούς επί ασφαλτοτάπητα με τις αντίστοιχες σημάνσεις.*

*- Προμήθεια αστικού εξοπλισμού*

# ***ΠΕΡΙΓΡΑΦΗ ΕΡΓΑΣΙΩΝ ΠΡΑΣΙΝΟΥ***

# *-Φυτεύσεις*

# *-Εγκατάσταση δικτύου άρδευσης στους χώρους πρασίνου.*

*Ο ενδεικτικός προϋπολογισμός του έργου ανέρχεται στο ποσό των 280.000,00€ με ΦΠΑ.*

*Η χρηματοδότηση του ανωτέρου έργου θα προέλθει:*

* *από πιστώσεις του Πράσινου Ταμείου μέχρι το ανώτατο ποσό χρηματοδότησης που δικαιούται ο Δήμος Λεβαδέων, για το Μέτρο 2 της ανωτέρω Πρόσκλησης του Πράσινου Ταμείου* ***«Παρεμβάσεις στον αστικό χώρο Αναβάθμιση αστικού εξοπλισμό» και*** *διαμορφώνεται από τον τύπο: χ2=(200.000+Π)\*0,8 όπου Π (29.379,00 κάτοικοι) ο Μόνιμος Πληθυσμός του Δήμου Λεβαδέων βάσει της επίσημης απογραφής της ΕΛΣΤΑΤ 2021, και είναι 183.503,20€ και*
* *το υπόλοιπο ποσό των 96.496,80€ που απαιτείται από πιστώσεις του Δήμου Λεβαδέων*

*Έχοντας υπόψη:*

1. *Τις διατάξεις του Ν. 3852/10 (ΦΕΚ 87/2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»- περί αρμοδιοτήτων Δημάρχου*
2. *Τις διατάξεις του άρθρου 209 του Ν. 3463/2006 «Κύρωση του Κώδικα Δήμων και Κοινοτήτων*
3. *Το άρθρο 9 του Ν. 5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α΄ και β΄ βαθμού, ….» (ΦΕΚ 163 Α΄ /06.10.2023) με την προσθήκη άρθρου 74Α στον ν. 3852/2010.*
4. *Την υπ΄ αριθμό 10/2024 γνωμοδότηση της Δημοτικής Κοινότητας Λιβαδειάς*

*Προτείνεται στα μέλη της Δημοτικής Επιτροπής όπως παραλάβουν την υπ΄ αριθμό 10/20-02-2024 Τεχνική Μελέτη του έργου με τίτλο «Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων» εκτιμώμενου προύπολογισμού 280.000,00€ η οποία εκπονήθηκε από την Τεχνική υπηρεσία του Δήμου Λεβαδέων.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την με αριθμό πρωτ. 2502/26-04-2023 (ΑΔΑ; Ψ5Γ746Ψ844-5ΨΡ) Πρόσκληση:

ΠΕΡΙΒΑΛΛΟΝΤΙΚΟ ΙΣΟΖΥΓΙΟ – 2023-2024

-Την υπ΄ αριθμό 10/20-02-2024 Τεχνική Μελέτη του έργου με τίτλο «Ενίσχυση προσβασιμότητας

πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε

πεζοδρόμια του Δήμου Λεβαδέων» εκτιμώμενου προύπολογισμού 280.000,00€

- Την υπ΄ αριθμό 10/2024 γνωμοδότηση της Κοινότητας Λιβαδειάς

-Το αριθμ. 3846/28-2-2024 έγγραφο της Δ/νσης Τεχνικών Υπηρεσιών του Δήμου Λεβαδέων

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την παραλαβή της υπ΄ αριθμό 10/20-02-2024 Τεχνικής Μελέτης του έργου με τίτλο: «Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων» εκτιμώμενου προύπολογισμού 280.000,00€ η οποία εκπονήθηκε από την Τεχνική υπηρεσία του Δήμου Λεβαδέων.

**Η παρούσα απόφαση πήρε αριθμό 67/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1.Καφρίτσας Δημήτριος

2.Αγνιάδης Παναγιώτης

3.Καλλιαντάσης Χρήστος

4. Μίχας Δημήτριος

5. Ταγκαλέγκας Ιωάννης ΠΙΣΤΟ ΑΠΟΣΠΑΣΜΑ

Λιβαδειά 06 -03-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ